
DJEČJI VRTIĆ PROLJEĆE
NAFTAPLINSKA 23/a
10312 KLOŠTAR IVANIĆ
UPRAVNO VIJEĆE

KLASA: 112-01/26-03/01
URBROJ: 238-14-78-05-26-4
U Kloštru Ivaniću, 29.07.2026. godine
Temeljem čl. 26. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26) Upravno vijeće Dječjeg vrtića Proljeće objavljuje 

NATJEČAJ
za obavljanje poslova radnog mjesta: „ODGOJITELJ/ICA“– 4 izvršitelj/ice – na određeno, puno radno vrijeme

Za prijam u radni odnos odgojitelja kandidati moraju ispunjavati, osim općih uvjeta, uvjete propisane člankom 24.  Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26) te članka 2. Pravilnika o odgovarajućoj vrsti i razini odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja („NN“ 145/24 i 62/25).
Kandidati moraju ispunjavati sljedeće uvjete za prijam u radni odnos:
· završen stručni prijediplomski studij, sveučilišni prijediplomski studij ili sveučilišni diplomski studij ranog i predškolskog odgoja i obrazovanja, odnosno studij kojim je stečena viša stručna sprema u skladu s ranijim propisima.

Uz vlastoručno potpisanu prijavu na natječaj, koja sadrži adresu stanovanja, kontakt broj, adresu elektroničke pošte, kandidati su dužni priložiti sljedeće dokumente u preslici:
· životopis
· osobna iskaznica
· rodni list ili izvod iz matice rođenih
· dokaz o stečenoj stručnoj spremi 
· dokaz o državljanstvu (domovnica, osobna ili vojna iskaznica)
· uvjerenje da se protiv kandidata ne vodi kazneni postupak za neko od kaznenih djela navedenih u čl. 25. Zakona o predškolskom odgoju i obrazovanju („NN“ 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), ne starije mjesec dana od objave natječaja
· uvjerenje da se protiv kandidata ne vodi prekršajni postupak za neko od prekršajnih djela navedenih u čl. 25. Zakona o predškolskom odgoju i obrazovanju („NN“ 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), ne starije mjesec dana od objave natječaja
· uvjerenje Hrvatskog zavoda za socijalni rad (prema mjestu stanovanja/prebivališta) da kandidatu nisu izrečene zaštitne mjere prema članku 25. st. 10. Zakona o predškolskom odgoju i obrazovanju („NN“ 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), ne starije mjesec dana od objave natječaja
· izjava o radno – pravnom statusu (elektronički zapis, odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje), ne starije mjesec dana od objave natječaja
· izjava kandidata o nepostojanju zapreka iz čl. 25. Zakona o predškolskom odgoju i obrazovanju („NN“ 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26) za prijem u radni odnos (vlastoručno potpisana).

	Kandidati/kandidatkinje koji ostvaruju pravo prednosti pri zapošljavanju prema posebnim propisima, dužni su u prijavi na natječaj pozvati se na to pravo i priložiti dokaz o ostvarivanju prava prednosti prema posebnom propisu, uz napomenu da prednost u odnosu na ostale kandidate ostvaruju samo pod jednakim uvjetima. 

	Kandidati/kandidatkinje koji se pozivaju na pravo prednosti pri zapošljavanju u skladu s odredbom članka 102. Zakona o hrvatskim braniteljima iz Domovinskog rata i članovima njihovih  obitelji (Narodne novine broj 121/17, 98/19, 84/21 i 156/23, dalje ZHBDR), koji u trenutku podnošenja prijave ispunjavaju uvjete za ostvarivanje tog prava, da bi ostvarili pravo prednosti pri zapošljavanju, dužni su u prijavi pozvati se na to pravo i priložiti svu traženu dokumentaciju koja se odnosi na uvjete iz natječaja te ovisno o kategoriji na koju se pozivaju na davanje prednosti pri zapošljavanju, dužni su priložiti dokaze dostupne na poveznici Ministarstva hrvatskih branitelja.

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf 
	Kandidati/kandidatkinje koji se pozivaju na pravo prednosti pri zapošljavanju u skladu s odredbom članka 48. Zakona o civilnim stradalnicima iz Domovinskog rata (Narodne novine 84/21), koji u trenutku podnošenja prijave ispunjavaju uvjete za ostvarivanje tog prava, da bi ostvarili pravo prednosti pri zapošljavanju, dužni su u prijavi pozvati se na to pravo i priložiti svu traženu dokumentaciju koja se odnosi na uvjete iz natječaja te ovisno o kategoriji na koju se pozivaju na davanje prednosti pri zapošljavanju, dužni su priložiti dokaze dostupne na poveznici Ministarstva hrvatskih branitelja
 https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
	Kandidat/kandidatkinja koji se poziva na pravo prednosti pri zapošljavanju u skladu s odredbom članka 48.f Zakona o zaštiti vojnih i civilnih invalida rata (Narodne novine broj 33/92, 77/92, 86/92 – pročišćeni tekst, 27/93, 58/93, 2/94, 76/94, 108/95, 108/96, 82/01, 94/01, 103/03, 148/13 i 98/19), uz prijavu na javni natječaj dužan je, osim sve tražene dokumentacije koja se odnosi na uvjete iz natječaja, priložiti rješenje ili potvrdu o priznatom statusu iz koje je vidljivo pravo prednosti te dokaz iz kojeg je vidljivo na koji je način prestao radni odnos kod posljednjeg poslodavca (rješenje, odluka, sporazum i sl.).
https://www.zakon.hr/z/864/Zakon-o-za%C5%A1titi-vojnih-i-civilnih-invalida-rata

	Kandidat/kandidatkinja koji se poziva na pravo prednosti pri zapošljavanju u skladu s odredbom članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20, u daljnjem tekstu: ZPRZOI) uz prijavu na javni natječaj dužan je, osim sve tražene dokumentacije koja se odnosi na uvjete iz natječaja, priložiti i dokaz o invaliditetu (dokazom o invaliditetu smatraju se javne isprave o invaliditetu na temelju kojih se osoba može upisati u očevidnik zaposlenih osoba s invaliditetom iz članka 13 ZRPZOI) te dokaz iz kojeg je vidljivo na koji je način prestao radni odnos kod posljednjeg poslodavca (rješenje, odluka, sporazum i sl.)
http://propisi.hr/print.php?id=7695
	Natječaj će se objaviti na mrežnoj stranici i oglasnoj ploči Hrvatskog zavoda za zapošljavanje, na oglasnoj ploči i mrežnoj stranici vrtića https://djecjivrtic-proljece.hr i traje osam (8) dana od dana objave natječaja.
	Urednom prijavom smatra se prijava koja sadrži sve podatke i priloge navedene u natječaju. 
	Nepravovremene, nepotpune i nepotpisane prijave, kao i one zaprimljene elektroničkim putem, neće se razmatrati. Isprave se dostavljaju u neovjerenim preslikama te se ne vraćaju kandidatima, a prije sklapanja ugovora o radu izabrani pristupnici/e dužni su predočiti originale traženih dokumenata. 
	Prijave se podnose u zatvorenoj omotnici, sa vidljivim podacima o pošiljatelju na poleđini omotnice, u roku osam (8) dana od dana objave natječaja, isključivo osobno ili poštom - preporučenom pošiljkom, na adresu: Dječji vrtić Proljeće, Naftaplinska 23/a, 10 312 Kloštar Ivanić, s naznakom „Za natječaj – ODGOJITELJ/ICA“.
	Procjena / testiranje kandidata provest će se, ovisno o potrebi radnog mjesta, jednim ili više navedenih postupaka procjene kandidata neovisno o njihovom redoslijedu (o postupcima testiranja odlučuje Povjerenstvo za provedbu natječaja):
- pisana provjera stručnih znanja potrebnih za predmetno radno mjesto – testiranje
- provjera praktičnog znanja, sposobnosti i vještina
- razgovor sa kandidatima – intervju.

	Vrijeme i raspored procjene/testiranja, način testiranja te popis kandidata biti će naknadno objavljen u Pozivu kandidatima na procjenu / testiranje, na mrežnoj stranici Vrtića https://djecjivrtic-proljece.hr .
	Ako kandidat ne pristupi procjeni/testiranju smatra se da je odustao od prijave.
	Odluka Upravnog vijeća o izboru kandidata biti će objavljena na web stranici vrtića https://djecjivrtic-proljece.hr u roku od 8 (osam) dana od dana njena donošenja i ista se smatra dostavljenom svim kandidatima po natječaju istekom osmoga dana od dana objave.
	Obavijest o izabranom kandidatu šalje se svim sudionicima natječaja elektroničkom poštom, u roku 15 dana od dana donošenja odluke Upravnog vijeća o izboru kandidata po natječaju.
	U skladu sa Zakonom o ravnopravnosti spolova na natječaj se mogu javiti osobe oba spola koje ispunjavaju propisane uvjete.
	Kandidata predloženog za izbor, poslodavac će uputnicom uputiti na procjenu zdravstvene sposobnosti za obavljanje poslova radnog mjesta, a prije sklapanja ugovora o radu.
	Predajom natječajne dokumentacije smatra se da kandidat koji je izabran na natječaju dao svoju suglasnost da mu se objave osobni podaci (ime i prezime, mjesto prebivališta i stručna sprema). 
	Prijavom na natječaj kandidati su izričito suglasni da Dječji vrtić može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka (EU 2016/679) i Zakona o provedbi Opće uredbe o zaštiti podataka („NN“ 42/18).
	Podaci o plaći – osnovnu plaću za puno radno vrijeme čini umnožak osnovice i koeficijenta složenosti poslova radnog mjesta. Osnovica za 2026. godinu iznosi 870,00 €, a koeficijenti složenosti poslova radnog mjesta nalaze se u Pravilniku o radu objavljenom na web stranici vrtića https://djecjivrtic-proljece.hr.


PREDSJEDNICA UPRAVNOG VIJEĆA:
                                                                                     STANIJELA KUKEC

